21 ספטמבר 2022
כ״ה באלול תשפ״ב

**הודעה לעיתונות: הכשל הממשלתי בהעברת תקציבי תמיכה למארגני התיירות הנכנסת לישראל**

**עד חודש מרץ 2022 סגרה הממשלה את השמיים לתיירים ובתוך כך אסרה את פעילות מארגני תיירות לישראל.**

**החלטת ממשלה להעברת 30 מיליון שקלים למארגני תיירות עבור החודשים יולי – דצמבר 2021 לא יושמה עד היום - ספטמבר 2022**

**יוסי פתאל מנכ״ל לשכת מארגני תיירות נכנסת לישראל:**
הממשלה עודדה אותנו להחזיק את העסקים פתוחים ולא לפטר אנשים בשביל שנהייה זמינים להנעת התיירות מחדש במיוחד בפריפריה.
על סמך הבטחה והחלטה זו לקחו המארגנים הלוואות והתחייבויות!
מכעיס לראות שאין כל קשר בין הכרזות שר האוצר אביגדור ליברמן ושר התיירות יואל רזבוזוב לבין המציאות בשטח ובחשבונות הבנק של מארגני תיירות.
הממשלה מבזה מזלזלת בהחלטותיה שלה עצמה על חשבון מארגני תיירות נכנסת שמספקים כ 10% ממקומות העבודה בפריפריה.
ביולי 2021 התקבלה החלטה, התקציב הוקצה, השרים הוציאו הודעות לעיתונות, אך לא השלימו את המהלך והפקירו אותנו לתהליכים בירוקרטיים אכזריים ומסוכנים יותר מכל קורונה.